钦定古今图书集成/明伦汇编/家范典/第100卷 > 汉贾谊新书 > 《六术》
## 钦定古今图书集成/明伦汇编/家范典/第100卷 > 汉贾谊新书 > 《六术》

“人之戚属，以六为法。六亲有次，不可相逾，相逾则宗
族扰乱，不能相亲。是故先王设为昭穆三庙，以禁其
乱。何谓三庙？上室为昭，中室为穆，下室为孙嗣。今子
各以其次，上下更居三庙，以别亲疏。”有制《丧服》，称亲
疏以为重轻。亲者重，疏者轻，故复有粗衰、齐衰、大红、
细红、缌麻备六，各服其所当服。夫服则有殊，此先王
之所以禁乱也。